Suomalaisen prinsessan jalanjäljillä Braunfelsin linnassa - Lempipaikkojani Suomalaisen prinsessan jalanjäljillä Braunfelsin linnassa - Lempipaikkojani\nOletteko kuulleet suomalaisesta prinsessa Ebbasta, joka asui ihan oikeassa linnassa Saksassa?\nMinä kuulin tästä joku aika sitten, kun kirjailija Päivi Honkakoski otti yhteyttä suomikouluihin ja kertoi kirjoittamastaan historiallisesta lastenkirjasta. Kirja kertoo tositapahtumiin perustuvan tarinan suomalaisesta tytöstä, josta tuli ihan oikeasti prinsessa. Innostuin tarinasta heti. Ajatella, suomalainen prinsessa! Ja kun vielä selvisi, että Braunfelsin linna, jossa hän on asunut, on Saksassa ja vieläpä melko lähellä asuinpaikkaamme! Mahtavaa. Haluan päästä sinne käymään.\nMeiltä kotoa (Kölnin läheltä) Braunfelsin kylään ajaa noin 1,5 tunnissa, joten kohde sopi meille mainiosti sunnuntairetkipaikaksi. Lähin lentokenttä on Frankfurtissa. Braunfelsin linna on siis sopiva päiväretkikohde vaikkapa Frankfurtissa lomaa viettäville.\nSchloss Braunfels sijaitsee noin 60 km päässä Frankfurtista.\nBraunfelsin keskusta on todella kaunis.\nBraunfels on sievä, noin 10 000 asukkaan paikkakunta.\nBraunfelsin kylä oli kaunis, vaikka päivä oli melko pilvinen ja tuuli kylmästi. Linna sijaitsee korkealla rinteessä ja kävelymatka sinne parkkipaikalta ei ollut kovin pitkä, mutta sitäkin viehättävämpi. Braunfelsin kylässä on paljon perinteistä ristikkorakentamista edustavia taloja. Kylästä löytyy myös useita kahviloita, ravintoloita ja pieniä putiikkeja. Braunfelsin ympärillä on rauhallista maaseutua ja vehreää luontoa, joten paikka sopii myös luontomatkailusta kiinnostuneille.\nNäkymä parkkipaikalta ylös rinteeseen. Siellä se linnakin keskellä ylhäällä jo häämöttää!\nMatka keskustasta ylös linnalle on täynnä viehättäviä yksityiskohtia alhaalta asti.\nBraunfelsin linnalla on melkein 800-vuotinen historia!\nBraunfelsin linnan rakentaminen on aloitettu jo vuonna 1246 eli se on jo 770 vuotta vanha. Linna edustaa goottilaista tyylisuuntausta ja linnassa on kaikkiaan 21 tornia! Todellinen prinsessalinna siis.\nLinnaan voi tutustua sisältä vain opastetuilla kierroksilla. Sisäänpääsymaksu oli edullinen, 7€ aikuiselta, 2,50€ lapsilta ja vain 15€ perheeltä. Linna on edelleen asuinkäytössä ja vierailijat pääsevät vain pieneen osaan. Linnassa kuljettiin sisätossuissa, jotta lattiat pysyisivät hyvässä kunnossa. Kierros oli sopiva lapsiperheellekin, se kesti vain noin 50 minuuttia. Linnasta löytyy niin taidetta kuin vanhoja huonekaluja ja arvoesineitä. Valokuvia ei saanut sisällä ottaa, koska linna on yksityisomistuksessa.\nLinnan sisäpiha suorastaan huokui romantiikkaa.\nPrinsessa Ebba -kirja kertoo tarinan oululaisesta aatelistytöstä Ebba Lavoniuksesta, joka rakastuu saksalaiseen prinssiin Albrecht zu Solms-Braunfelsiin.\nLinna on yhä tänäkin päivänä suvun omistuksessa. Suosittelen kirjaa kaikille, jotka haluavat lukea hieman erilaisen prinsessasadun. Tämän sadun päähenkilö on itsenäinen ja älykäs suomalainen nainen! Omille lapsilleni yllättävintä kirjassa oli se, että prinssi oli pyörätuolissa. Kirjassa kerrotaan myös siitä, miten 1800-luvulla elettiin, joten kirjaa lukemalla lapset oppivat samalla myös hieman historiasta. Kirjasta löytyy lisätietoja suomeksi täältä: Prinsessa Ebba. Myös Braunfelsin linnan kotisivuilta voit lukea Ebban historiasta englanniksi tai saksaksi.\nIhan samasta suunnasta en päässyt linnaa kuvaamaan. Mutta tunnistettavissa se on silti. Kirja on saatu kustantajalta (Nordbooks).\nReply Ansku BCN 14.3.2016 at 17:47\nVau, mahtava päiväretkikohde! Ajatella, Oulusta prinsessaksi: siihen ei ihan joka tyttö kykenekään 😀\nReply jujukas 15.3.2016 at 09:13\nNiin, ajatella! Kaikki on siis mahdollista!


SRHS Forum - Tangent Alio hukkaa ajan .. eikä aukea\nSRHS Forum › Suomen Radiohistoriallinen Seura ry - Keskustelufoorumi › Ulkomaiset radiot, televisiot ja äänentoistolaitteet › Tangent Alio hukkaa ajan .. eikä aukea\nTangent Alio hukkaa ajan .. eikä aukea (Luettu 275 kertaa)\nTangent Alio hukkaa ajan .. eikä aukea\n06.03.2021 klo 13:46:07\nYöradion virkaa hoitava Tangent Alio hukkaa ajan jos verkko häviää. Olisko laitteen sisällä muistia varten akku?\nKoitin aukaista radiota ... en onnistunut!!! Tietääkö joku vinkin, miten tämä avataan. Taitaa olla elämäni eka radio, jota en saa auki.\nDSCF6746.JPG ( 252 KB | 24 latausta )\nRe: Tangent Alio hukkaa ajan .. eikä aukea\nVastaus #1 - 06.03.2021 klo 15:05:16\nTangent aukesi. Takana olevat 4 ruuvia auki (sen keksi heti alussa). Mutta siitä eteenpäin olikin hankalaa. Mikään ei tuntunut auttavan. Lopulta otin pihdeillä takakannen antennin tukikiinnikkeestä lujasti kiinni. Vetoa tarvittiin yli 10 kiloa ja sitten takakansi alkoi liikahtaa. Oli vaikeaa uskoa, että pitää vetää niin lujaa!!\nSiitäkin eteenpäkn avaaminen oli hankalaa, mutta sentään mahdollista. Lopulta miltään kortila ei löytynyt akkua, joten koko homma oli turha. Laite pakettiin ja odorttamaan seuraavaa kertaa, kun verkkojohto irtoaa. Kellon ja päivämäärän asetus on noin 3 min menu räpäläys.\n« Viimeksi muokattu: 06.03.2021 klo 19:51:38 Kirjoittaja pekmatval »\nsm.jpg ( 227 KB | 24 latausta )


23.5.2018 07:30 Tommi K\tIsyyspakkaus\nJos jokin raaka-aine hallitsee keittiötämme toukokuussa niin parsa.\nTässä postauksessa siis muiden arkiruokavinkkien lisäksi sen seitsemän tapaa käyttää kevään vihreää herkkua! Uskotko, jos sanon, että tässä ei ole edes kuvia kaikista syömistämme parsa-aterioista?\n"Tänään iloitsen siitä, etten enää suhtaudu yhtä juhlallisesti parsaan kuin vielä muutama vuosi sitten. Silloin en olisi pilkkonut puntillista ja heittänyt pannulle sipulin ja raparperin (!) perään, maustanut soijalla ja korianterilla ja syönyt katkarapujen ja nuudeleiden kanssa. Silloin en myöskään olisi kuullut parsakriittiseltä kuusivuotiaalta seuraavaa lausetta: "Äiti, siis wau, tämä on tosi hyvää! Myös parsa!" #keittiössänyt #parsahulluus #pikkunaatti #läpimurto"\n"Haalin tänään mökkikeksit kasaan ruokakomeron pussipohjista. Vaahdotin 125 g voita ja 2 dl ruokosokeria. Lisäsin kananmunan ja vaahdotin hyvin. Sitten lisäsin teelusikallisen leivinjauhetta, teelusikallisen vaniljasokeria, 2 dl kaurahiutaleita, 3 dl vehnäjauhoja, naurettavat puoli desiä suklaahippuja, desin hienonnettuja manteleita ja puoli desiä pinjansiemeniä ja sekoitin lusikalla taikinaksi. Pyörittelin palloiksi, asettelin harvakseltaan pellille ja paistoin 200-asteisessa uunissa kymmenisen minuuttia. Vähän vaatimattoman näköisiä mutta oikein hyviä näin tomaattien istuttamisen (!) välissä! #puutarhamökillä"\n"Meillä ei ollut tänään tytön tanssin jälkeen #pizzaperjantai vaan Riivin jääkaapista kaikki vihoviimeiset jämät ja kuorrutan ne paistetulla kananmunalla -perjantai, ei kuvatodisteita. No, pizzaa syötiin vasta lapsen kaverisynttäreillä keskiviikkona, ja halusin jakaa viimeisimmät pizzaoivallukseni.\nOlen tehnyt nyt vuoden päivät taikinan hapanjuureen, eikä hiivapizzaan ole enää paluuta, niin ihana maku juuresta tulee. Viime aikoina olen ottanut tavaksi tehdä aika löysähkön taikinan jääkaappiin peräti kahta päivää ennen h-hetkeä, jolloin se tekeytyy rauhassa todella helposti käsiteltäväksi. Sitten vain painelen sen todella avokätisesti jauhotetulla pöydällä levyksi, kääräisen käsivarren ympärille ja nostan suoraan tulikuumalle pellille täyttämistä varten. Ei leivinpaperia muttei vielä täytteitäkään, koska en usko saavani noin pehmeää pohjaa ehjänä pellille. Nopea täyttö, pelti uunin keskitasolle vartiksi ja sitten vain syömään! Synttäreille täytin pizzat tomaattikastikkeella ja mozzarellalla, osaan piilotin vähän kevätsipulia. Jotain taikaa tässä pizzassa oli, sillä se maistui niillekin lapsille, jotka ilmoittivat ruokapöydän nähdessään inhoavansa pizzaa, heitäkin on :D #hapanjuurihulluus #hapanjuuripizza"\n"Tämän päivän parsat: paistoin pannulla öljyssä hetken teelusikallista jeeraa ja teelusikallista garam masalaa ja lisäsin sitten kaksi hienonnettua sipulia. Kuullotin hetken ja lisäsin sitten pienen kukkakaalin hienonnettuine varsineen ja paloiteltuine nuppuineen. Laitoin kannen kiinni ja paistoin kukkakaalit melkein kypsiksi pienellä lämmöllä. Lopuksi lisäsin puolikkaan puntin parsaa kiekkoina, pussillisen katkarapuja, kahden kevätsipulin hienonnetut varret ja pari desiä eilen keitettyä spelttiä ja paistoin vielä muutaman minuutin. Maistui nuorisolle, koska #katkaravut. Hämäsivät myös parsakriittisen viisivuotiaan <3 #keittiössänyt #parsa #parsaa #parsaaa #parsahulluus"\n"Kyllä on tätä odotettu: tomaatit alkavat v i h d o i n olla sen makuisia, että niitä voi syödä mozzarellan ja basilikan kanssa, mausteena pieni loraus oliiviöljyä ja rouhaisut suolasta ja pippurista! #keittiössänyt #caprese #kesäruokaa"\n"Pasta(salaatti) alla norma ja puutarhatöitä. #puutarhamökillä #puutarhahulluus"\n"Ihan pian uunifetaa. #keittiössänyt #paahtajanainen"\n"Eilisestä balettikatsomosta tänään lavan puolelle eli balettitunnin kevätnäytökseen. Enpä olisi koskaan uskonut, mutta niin sitä vaan kuulkaas mustana joutsenena pyörähdeltiin sulat päässä esihistoriallisissa silmälaseissa, koska taapero väänsi nykyiset säpäleiksi tuntia ennen lavaharjoitusta. Kuva salaatista, koska sitä oli eväänä. Tietty parsasta :D Lisänä spelttiä, kevätsipulia, sitruunaa, suolaa, oliiviöljyä, pippuria ja hirveästi Ahlbergin ihanaa basilikaa. #parsa #parsaa #parsaaa #parsahulluus #blackswanmoment"\n"Tänään syötiin lounaaksi palak paneeria, tai jotakin sen kaltaista. Paistoin hetken öljyssä kaksi teelusikallista garam masalaa ja teelusikallisen jeeraa ja lisäsin kaksi hienonnettua sipulia. Paistoin sipulit raukeiksi ja lisäsin pussillisen pakastepinaattia ihan jäisenä ja kuumensin niin että se suli. Lopuksi lisäsin purkillisen kermaa (olen tehnyt menestyksekkäästi myös cashewkermasta) ja keitin hetken. Lopuksi maustoin suolalla ja pippurilla. Seuraksi paistoin Apetitin Queso Frescoa, joka on kyllä tosi kiva tässä ruoassa ja nimenomaan näin erikseen paistettuna. Syötiin riisin kanssa (johon en muistanut lisätä suolaa...), ja annoksen päälle ripottelin korianteria niin, ettei kastiketta oikein edes näkynyt. Taapero ahmi oman annoksensa kaksin käsin vaikka haarukkakin oli tarjolla ja pyysi "litää", viisivuotias oli kovin "täynnä" muutaman haarukallisen jälkeen. Tasapaino. #keittiössänyt #palakpaneer"\n"Tämän päivän parsat: kuorrutin vähemmän hoikat yksilöt pekonilla, kevätsipulilla, pikkutomaateilla, leivänmuruilla, parmesaanilla, oliiviöljyllä, suolalla ja pippurilla ja työnsin 200-asteiseen uuniin aluksi vähän yli viideksi minuutiksi. Sitten lisäsin kaksi kananmunaa ja paistoin niin, että valkuainen hyytyi. Kätevä all-in-one, vain leipä puuttui. #keittiössänyt #parsa #parsaa #parsaaa #parsahulluus"\n"Voi parsarisotto, kyllä oon sinua kaivannut <3 Sipulia, pikkuisen varsiselleriä, Arborio-riisiä, kasvislientä, suolaa, pippuria, parmesaania ja hoikkia, alle pikkurillin paksuisia pätkittyjä parsoja juuri ennen kuin riisi on kypsää, varret hetkeä aiemmin kuin nuput. Lautasella vielä päälle vähän kevätsipulia.\nParsakriittinen viisivuotiaskin antoi hyväksyvän arvionsa: "Äiti, tälleen risotossa parsa ei erotu juuri ollenkaan." #keittiössänyt #parsa #parsaa #parsaaa #parsahulluus #pikkunaatti"\n"Sehän on vappupizza. Jääkaapissa yön yli kohonnut hapanjuuritaikina, päällä lehtipersiljaöljyä, mozzarellaa, pikkuisen goudaa, kevätsipulia, kapriksia ja hoikkia parsoja. Riemullista vappua! #keittiössänyt #vappu #vappupizza #pizzavappu"\n"Kyllä on ihanaa, että kaupasta voi jo ostaa muutakin kuin porkkanoita, niin kuin vaikka munakoisoja. Viipaloin yhden, sipaisin viipaleille öljyä ja suolaa ja työnsin 200-asteiseen uuniin vajaaksi vartiksi, niin että paistuivat hiukan. Sitten sipaisin jokaisen pinnalle tomaattipyrettä ja lisäsin nokareen mozzarellaa. Lopuksi lisäsin palat kirsikkatomaattia ja työnsin takaisin uuniin kymmeneksi minuutiksi, jotta juusto suli ja vähän ruskettui. Lopuksi vielä lisäsin tuoretta basilikaa. Kaikki meni, ja seuraavalla kerralla tiedän tehdä enemmän. #keittiössänyt #munakoiso #munakoisopizza #pizzahko"\n"Mökillä oli sen verran hyistä, että oli ihan hyvä päivä syödä taas talviruokaa. Tyhjensin jääkaapista pannulle kasan hienonnettuja jämävihanneksia: pienen purjon, kaksi sipulia, raukean porkkanan, pari varsisellerin vartta ja puolikkaan fenkolin. Kuullotin ne pehmeiksi Järki-Särjen tomaattiversion öljyssä ja samalla kuorin ja viipaloin mandoliinilla kuusi perunaa. Ladoin potut, kuullotetut kasvikset ja Järki-Särki-kalat vuokaan ja kaadoin lopuksi pinnalle loput öljyt purkista (ja huuhtaisin purkin pienellä vesitipalla ja kaadoin vuokaan). Peitin vuoan kannella, tai siis lautasella, ja työnsin 200-asteiseen uuniin. Paistoin peitettynä noin 45 minuuttia ja lopuksi kymmeneksi minuutiksi otin kannen pois, jotta pinta ruskistuisi. Mmmmm. #keittiössänyt #järkisärki #pottulaatikko #talviruokaa"\n"Tämän päivän parsat, olkaa hyvät: parsaa, oliiviöljyä, suolaa, pekonimurua, leivänmuruja ja Metsuri-juusto. 200 astetta, 15 minuuttia ja syömään! Ihanaa viikonloppua! #keittiössänyt #parsahulluus #parsa #parsaa #parsaaa"\n"Toimituksemme on täysin hullaantunut tällä viikolla varsikukkakaaleista. Miten voikin olla sievä kasvis! Itse kokkailin kasviksen eilen, ja koska #paahtajanainen olen, pistin sen tietenkin uuniin. Huuhtaisin varret, ladoin pellille, lorautin päälle oliiviöljyä, maistoin kevyesti suolalla ja mustapippurilla ja työnsin 200-asteiseen uuniin kuudeksi (!) minuutiksi. (Itseänikin naurattaa tuollainen höpsön tarkka aika, mutta ajatus on, että kannattaa paahtaa mahdollisimman vähän, niin että nuput ruskettuvat aavistuksen ja että tyvet pysyvät rapsakoina.)\nUunista ottamisen jälkeen raastoin päälle avokätisesti parmesaania ja kannoin pöytään nuorisolle alkuruoaksi. Menestys oli arvaamaton. "Litää litää", huusi nuorempi ahmittuaan ensimmäisen satsin.\nViisivuotias näytti puolestaan peukkua ylös.\nNäitä meille uudestaankin, kiitos!\nTöissä @petratuo muuten selvitti, että siemeniä saisi tilattua Briteistä. Melkein tekisi mieli kokeilla! #varsikukkakaali #fiorina"\nRouva Instagramissa: @satu_koivisto\nPsst, jos et ole vielä ehtinyt ostaa Gastronaatti 2 -kirjaamme, löydät sen täältä: notofupublishing.com.\n17.4.2018 07:30 Tommi K\tIsyyspakkaus\nTalvi ehti jo vaihtua kevääksi, ja parsat ovat ilmestyneet kauppoihin! Poimi täältä silti talteen aivan törkeän hyvän moussakan resepti ja kokeile myös tätä ohuista perunasiivuista rakennettua pizzan kaltaista uuniruokaa, jonka ansiosta jopa perunaa vihaava taaperomme on alkanut vihdoin syödä perunaa!\n"#keittiössänyt: läpimurto! Täten julistan, että olen vihdoin onnistunut tekemään taaperon kelpuuttaman perunaruoan.\nKuorin kaksi perunaa ja siivutin ne mandoliinilla (toki siivutin myös sormeni). Ladoin pellille uunipaperin päälle ja sipaisin päälle oliiviöljyä. Rouhaisin päälle suolaa ja työnsin 200-asteiseen uuniin kymmeneksi minuutiksi esipaistumaan. Sitten lisäsin päälle pari hienonnettua kevätsipulia, muutaman palan Järki-Särkeä, pienen palan goudaa raastettuna ja mustapippuria ja työnsin takaisin uuniin viideksi minuutiksi. "Pizzaa", ilahtui viisivuotias ja nosti maistettuaan molemmat peukkunsa pystyyn. "Litää pippaa", huusi taapero syötyään ensimmäisen palansa.\nUskallan tehdä toistekin.\n"Pitkästä aikaa kukkakaalicurrya: kuullotin paistinpannulla kaksi hienonnettua sipulia raukeiksi, lisäsin kaksi teelusikallista curryjauhetta ja teelusikallisen jeeraa, lempimaustettani, kaksi valkosipulinkynttä ja kuullotin hetken. Sitten lisäsin yhden keskikokoisen paloitellun kukkakaalin, tietysti lehtineen ja varsineen, vajaan teelusikallisen suolaa, purkillisen cashewkermaa, kun sellaisen taannoin havaitsin kaupan hyllyltä, ja lasillisen vettä. Annoin kiehua vartin, kunnes kukkakaalit olivat napakan kypsiä. Ihan lopuksi lisäsin purkillisen kypsiä valutettuja kikherneitä ja ison kourallisen korianteria, jota ilman tuntuu vaikealta syödä mitään näin keväisin, vaikka tiedän että osa inhoaa sitä niin paljon, että Facebookissa on oma ryhmänsäkin heille. Lautasella riisin seurassa lisäsin päälle vielä pikkuisen lisää korianteria ja kevätsipulia. Hyvää, ja ihmeen kaupalla näytti maistuvan myös nuorisolle, taaperolle jopa paremmin kuin viisivuotiaalle. #keittiössänyt #kukkakaalicurry #vegaaninen #vegan"\n"V I H D O I N ! Tätä hetkeä on odotettu ns. melko paljon. #keittiössänyt #parsahulluus"\n"Olen tehnyt nyt talven ja kevään vaihteessa tosi monta kertaa iltapalaksi pannaria. Yleensä en lisää muita mausteita kuin suolaa, mutta tällä kertaa tein jälkiruokaversion: puolen litran taikinassa teelusikallinen kardemummaa ja kolme ruokalusikallista ruokosokeria. Niin ja tietysti ruskistettua voita, eli lisäsin muutaman voinokareen paistovuokaan ja työnsin uuniin odottamaan sen lämpenemistä. Lautasella seuraksi vähäsokerista omenahilloa. Nam! #keittiössänyt #perjantaiillanhuumaa #pannari #pannukakku"\n"Meillä on syöty talven aikana usein haukea ja kas kummaa, se on maistunut myös lapsille! Olen nimittäin ottanut tavaksi maustaa kokonaiset fileet sitruunamehulla, suolalla ja pippurilla, kypsentää ne sitten sellaisenaan uunissa ja ruotia vasta kypsänä, jolloin jättiruodot saa helposti irti, ainakin verrattuna fileointiin, joka on lievästi sanottuna haasteellista. Hauessa on kyllä tosi kiva rakenne!\nKypsää kalaa sitten syömme - yllättäen - esimerkiksi risoton kanssa, ja tänään tekaisin uunivuokaan kerääntyneestä liemestä pienen keiton. Kalasopan mausteena sipulin lisäksi fenkolia ja muutama suolaan säilötty kapris, jotka osoittautuivat myös viisivuotiaan suosikeiksi. #keittiössänyt #kalasoppa #kalakeitto"\n"Passionhedelmä on minusta ollut jotenkin ylellinen hedelmä, enkä ole juuri ostanut niitä. Pääsiäisenä olivat tosi edullisia mutta raakoja eli pinnaltaan täysin sileitä palleroita. Nyt viimein odotus on palkittu ja hedelmät kypsyneet suloisen ryppyisiksi. Aivan ihanaa vaikka näin iltajogurtin päällä <3 #keittiössänyt #iltapalaa #passionhedelmä"\n"Vähän niin kuin korvapuusti tai bostonkakku, mutta suolainen. Hapanjuuritaikinasta, sisällä pannulla voissa paistettua sipulia, purjoa ja pakastimen rouskuja, mausteena raastettuja juustonkänttyjä, suolaa ja pippuria, pinnalla auringonkukansiemeniä. #keittiössänyt #juurileipähommia #hapanjuuri #maaninenjuurileipoja"\n"Ihana nähdä pitkästä aikaa, punajuuripiirakka! #keittiössänyt #punajuuri #punajuuripiirakka"\n"Näet kuvassa kolmen raaka-aineen ihmepannarin, sellaisen mitä äitini tekee. Sain näet pääsiäisenä maalta mukaani pullon juustomaitoa, ja siitä tuli tällä kertaa pannaria: maitoa, jauhoja ja suolaa (plus nokare voita vuokaan). Eikö olekin hieno keltainen väri? #keittiössänyt #pannukakku #pannari"\n"Haudutin pääsiäiseksi hissukseen yön yli karitsan lapaa, jonka maustoin timjamin, sipulin, suolan ja mustapippurin lisäksi tähtianiksella, kun pussi sellaisia sattui silmiin äidin maustekaapissa. Oooh miten hyvää! Loppu liha syötiin maagisen perunapizzahkon päällä, maagisen siksi, että perunoita inhoava taapero on alkanut sen ansiosta syömään perunoita! #keittiössänyt #perunapizzahko"\n"Lähdettiin lumimyrskyä pakoon ja tultiin jo eilen kotiin. Jääkaapissa oli pussillinen punajuuria ja onneksi oli, jotta päästiin keittiössäkin talvisiin tunnelmiin ja sain tehtyä lounaaksi koko perheen suosikkia, punajuuririsottoa. Päällä suolaista mysliä, jotta syödessä vähän rouskuu. #keittiössänyt #punajuuririsotto"\n"Piti oikeastaan avata parsakausi, mutta ei ollut meidän kaupoissa parsoja. Mentiin sitten broccolinilla. #pääsiäinen #broccolini #paahtajanainen"\n"Kysyin torstaina viisivuotiaalta, mitä hän haluaisi syödä viikonloppuna. "Punajuurisipsejä", hän vastasi.\nTaapero luuli syövänsä leipää.\n"Litää leipää", hän huusi.\nKaikki olivat tyytyväisiä.\n"Koska pakastimessa oli yhä kantarelleja, sai tehdä kantarelli-fenkolipastaa. Minulla on tapana sulattaa kantarellit kaikessa rauhassa jääkaapissa, puristaa kuivaksi (toki nesteen säästäen!) ja paistaa voissa, jolloin ne ovat melkein yhtä hyviä kuin tuoreet.\nPastaa varten kuullotin paistinpannulla muutaman minuutin kevätsipulin valkoisia osia ja fenkolia ja lisäsin sitten paistetut sienet, ison lorauksen kermaa, suolaa ja mustapippuria ja keitin muutaman minuutin. Kaadoin kastikkeen keitetyn pastan sekaan, sekoitin, ladoin lautasille ja ripottelin päälle vielä vähän kevätsipulia ja fenkolin töyhtöjä. Kun otin kuvaa, pienempi käsimalli ryntäsi paikalle :D #keittiössänyt #pastapäivä"\n"Moussaka-päivä: "Äiti, miten sinä osasit tehdä näin hyvää moussakaa", ihmetteli viisivuotias. Taapero puolestaan poistui pöydästä ruoan nähtyään. #keittiössänyt #pikkunaatti #mininaatti"\n"Koska viimeviikkoisen moussakan reseptiä kaivattiin, kas tässä se tulee, olkaat hyvät. Kuva on otettu ennen juustokastikkeen lisäämistä ja paistamista, älkää hämmentykö.\nViipaloin kolme pientä munakoisoa (n. 600 g) puolen sentin viipaleiksi, levitin pellille leivinpaperin päälle, sipaisin päälle oliiviöljyä ja paahdoin vartin 225-asteisessa uunissa.\nPesin, kuorin ja viipaloin noin 10 keskikokoista perunaa (n. 700 g), levitin uunipellille leivinpaperin päälle ja paahdoin vartin 225-asteisessa uunissa.\nKuorin ja hienonsin ison sipulin ja kuullotin oliiviöljyssä paistinpannulla. Lisäsin 400 g karitsan jauhelihaa ja paistoin kypsäksi. Seuraavaksi lisäsin yhden raastetun porkkanan, kourallisen hienonnettua lehtipersiljaa, 3 rkl tomaattipyrettä ja 2 dl vettä ja annoin kiehua niin kauan, että vesi haihtui. Lopuksi lorautin pannulle tilkan sitruunamehua ja maustoin kastikkeen suolalla ja pippurilla.\nLadoin aineet kerroksittain uunivuokaan: ensin perunoita, pikkuisen suolaa ja pippuria myllystä, sitten munakoisoja ja jauhelihaa ja sitten sama alusta.\nLopuksi tein päälle valkokastikkeen: sulatin 3 rkl voita kattilassa, lisäsin 3 rkl vehnäjauhoja, paistoin hetken ja sitten lisäsin 5 dl maitoa vähän kerrallaan kiihkeästi kierrevatkaimella sekoittaen. Keitin kastiketta niin kauan, että se sakeutui, ja lopuksi lisäsin 100 g raastettua juustoa ja maustoin kastikkeen suolalla ja muskottipähkinällä.\nHulautin kastikkeen vuokaan ja työnsin sen 200-asteiseen uuniin 40 minuutiksi.\nMaistui muille paitsi perunoita inhoavalle taaperolle.\n"Mies osti lasten mehujäitä varten päärynöitä, joita kypsytettiin ja kypsytettiin ja kypsytettiin huoneenlämmössä, mutta mitään ei tapahtunut. Kyllästyin ja työnsin ne paloiteltuna uuniin kaurahiutaleiden, voin ja sokerin kanssa, siis kuin kaura-omenapaistoksen mutta vain päärynöistä. Aijai! #keittiössänyt #päärynähulluus"\n13.3.2018 20:37 Tommi K\tIsyyspakkaus\nEnkös minä ihan vasta viime viikolla tehnyt tällaisen koostepostauksen? Ai siitä on jo kolme viikkoa?!? No kurkistetaanpa taas Rouvan Instagram-tilin puolelle ja katsotaan, mitä arkiherkkuja hän on sinne nostanut! Aloitetaan kuuluisalla somepiirakalla ja sen päärynäversiolla.\n"Koska #somepiirakka herätti kiinnostusta ja ohjetta kaivattiin, tässä se tulee, joskin päärynäversiona. Viime viikonloppuna viipaloin hätäpäissäni piirakan päälle muutaman kivikovan yksilön, jotka eivät kypsyneet huoneenlämmössä millään. Niillekin tapahtui somepiirakan ihme, eli uunista tuli ulos täydellisen meheviä päärynäsattumia. Pohjan salaisuus on puolestaan mantelijauho, jonka vuoksi kannattaa lähteä kauppaan tai hurruutella tehosekoittimella oma jauho manteleista.\nVaahdota 200 grammaa voita ja 2,5 dl sokeria vaahdoksi sähkövatkaimella. Lisää kaksi kananmunaa yksitellen ja vaahdota tasaiseksi.\nSekoita 1,5 tl leivinjauhetta, 1 tl kardemummaa, 3 dl vehnäjauhoja ja 1 dl mantelijauhoja toisessa kulhossa. Lisää jauhot muutamassa erässä voi-sokerivaahtoon ja sekoita nopeasti tasaiseksi. Levitä taikina uunivuokaan (24 x 29 cm) leivinpaperin päälle.\nPese, kuori ja halkaise 3-4 päärynää (koosta riippuen) pituussuunnassa neljään osaan. Poista kota ja viipaloi jokainen lohko neljään osaan. Levitä viipaleet limittäin piirakan päälle. Ripottele päälle 1 rkl sokeria ja 1 tl kanelia. Paista piirakkaa 200-asteiseen uunin keskitasolla noin 30 minuuttia, kunnes se ruskettuu kevyesti.\nHyvää naistenpäivän iltaa! Toivottavasti piirakka maistuu. #keittiössänyt #päärynähulluus"\n"Hurautin paahdetuista kasviksista keiton: kattilaan uunissa paahdettua sipulia, paprikaa, fenkolia ja porkkanaa, päälle vettä, punaisia linssejä, hienonnettuja lehtipersiljan varsia ja valkosipulia ja mukaan vielä pala kuivaa leipää. Runsas vartti keittämistä, soseutus, maustaminen suolalla ja pippurilla ja lautasella päälle murennettua vuohenjuustoa ja hienonnettua lehtipersiljaa.\nNuorison mielipiteet jakaantuivat:\n"Litää", sanoi taapero ja nosteli ilmaan tyhjäksi kaapimaansa lautasta. "Porkkanakeitto on kyllä parempaa", arvioi viisivuotias ja maistoi pari lusikallista.\n"#paahtajanainen sunnuntaipuuhissaan. #keittiössänyt"\n"Monena viikonloppuna olen miettinyt, joko tässä on tämän vuoden viimeinen veriappelsiinimehu. Ei, vieläkin riittää :) #keittiössänyt #aamiaishommia"\n"Jos pojasta sain vihdoin vispipuurokaverin, tyttö on osoittautunut maailman parhaaksi sienestysseuralaiseksi. Viime syksyn saalista riittää yhä pakastimessa <3 #keittiössänyt #kantarelli"\n"Tein aina aiemmin pannarin pellillä, mutta viime aikoina olen alkanut paistaa sen uunivuoassa. Siihen on monta syytä. Pannari on parasta heti uunista tultuaan, ja tämä pikkuannos on juuri sopiva meille neljälle ja sitä ei tarvitse säilöä jääkaappiin. Uunivuoan voi pestä pesukoneessa toisin kuin pellin. Voi ruskistuu kätevästi uunivuoassa. Suurin syy on kuitenkin se, että pikkutaikinaan menee vain viisi desiä maitoa, jolloin se ei yleensä tyhjennä näiden loputtomien maidonjuojien varastoa enkä joudu saman tien juoksemaan kauppaan, vaikka toki kaikkein mieluiten tekisin sen täysmaidosta.\nEli väännän uunin kuumenemaan 200 asteeseen, laitan pari ruokalusikallista voita uunivuokaan ja nostan sen uuniin kuumenemaan. Uunin kuumentuessa vatkaan kulhossa kaksi kananmunaa kevyesti rikki. Lisään vajaan puoli teelusikallista suolaa, 2,5 desiä maitoa, 2 desiä vehnäjauhoja ja vatkaan kiihkeästi kierrevatkaimella, jotta taikinaan ei jäisi jauhopaakkuja. Lopuksi lisään 2,5 dl maitoa ja sekoitan.\nKun uuni on kuumentunut, otan vuoan pois uunista, pyöräytän voin ympäri reunoja ja kaadan taikinan vuokaan. Paistan pannaria puolisen tuntia, kunnes se on kauniin kullanruskea.\nMeillä pannari syödään aina mansikkahillon kanssa, entä teillä? #keittiössänyt #pannaria #pannukakku #maailmanparaspannukakku"\n"Sunny Side Up! #keittiössänyt #sohvalla #aamiaishommia"\n"Tämä ei nyt ehkä ole kaikkein kaunein annos, mutta kyllä ovat belugalinssit hyviä. Pistin kattilallisen kiehumaan ja sekoitin odottaessa kastikkeen Dijon-sinapista, pienestä punasipulista, sitruunamehusta, oliiviöljystä ja suolasta. Valutin keitinveden linsseistä siivilässä ja sitten hulautin ne kuumina kastikekylpyyn. Pinnalle korianteria ja ääntä kohti. Olispa ollut vielä lohta paistettavaksi, olisi ollut täydellinen kombo, nyt täytyi tyytyä paistettuihin kananmuniin. Rentoa viikonloppua! #keittiössänyt #linssejä"\n"Tajusin juuri, etten ole hetkeen postannut yhtään kuvaa vispipuurosta. Korjataanpas asia :) #keittiössänyt #iltapalaa #mustaherukkavispipuuro"\n"Se lohi mitä sushista jäi, päätyi kalakeittoon. Sinne löysi tiensä myös muita jääkaapin aarteita: pari varsisellerin vartta, kolme raukeaa porkkanaa, muutama Nicola-peruna (parasta kalakeitossa!), risotosta yli jäänyt kasvisliemi ja fenkoli töyhtöineen, jota ilman näyttää olevan mahdoton kokkailla mitään näinä päivinä. #keittiössänyt #lohisoppaa #talviruokaa #fenkolihulluus"\n"'Äiti, ihanko totta sushia voi tehdä itse', ihmetteli viisivuotias pari viikkoa sitten. Tänään selvisi, että tosiaan voi. #keittiössänyt #pikkunaatti #sushipäivä"\n"Nämä yksilöt ovat kaupasta, mutta koska siemenetkin on jo hankittu, ehkä ensi syksyllä puutarhamökillä kasvaa oma ruusukaalipuu tai kaksi. #keittiössänyt #ruusukaalirakkautta #puutarhaunelmia #tämätoiveikasaika"\n"Kun jääkaapissa on valmiiksi keitettyä spelttiä, uunissa kuivattuja tomaatteja ja ystävältä saatuja maatiaiskanojen todella tuoreita munia, illallinen on lähellä. Tänään päädyin paistamaan pannulla seuraksi vähän juuri nyt superhyvää fenkolia ja sipulia ja maustamaan salaatihkon pestolla. #keittiössänyt #uunitomaatit #pikaruokaakotona"\n"Veriappelsiinikausi vetelee jo harmillisesti viimeisiään, mutta veriappelsiinihillon avullapa se jatkuu vielä pitkään :) #keittiössänyt #veriappelsiinihillo #maaninensäilöjä #gastronaatti2"\n19.2.2018 20:00 Tommi K\tIsyyspakkaus\nTässä taas parhaita paloja Rouvan Instagram-tililtä viimeisen kahden viikon ajalta. Omat suosikkini ovat kukkakaali mac and cheese, hernekeitto savupotkalla ja tietysti maailman paras pannukakku! Eikä pidä unohtaa sitä suolaista mysliä, jota ehdin jo ripotella lasten iltajogurtin päälle viime viikolla, kun unohdin, että piti maistaa, kummasta myslistä on kyse. Niin, ja tiesitkö, että pullaakin voi leipoa vehnäjuurella?\n"Tänään syötiin makaronilaatikkoa muttei mitä tahansa makaronilaatikkoa vaan mac and cheeseä kukkakaalista!\nTein ensin valkokastikkeen: sulatin kattilassa 50 grammaa voita, lisäsin 1 dl vehnäjauhoja ja paistoin hetken miedolla lämmöllä. Sitten lisäsin litran maitoa tilkka kerrallaan kierrevatkaimella kiihkeästi sekoittaen ja keitin muutaman minuutin, niin että kastike sakeutui ja jauho kypsyi. Sitten lisäsin sata grammaa raastettua Goudaa. Lopuksi maustoin kastikkeen lisäämällä teelusikallisen suolaa, pari kierrosta valkopippuria myllystä ja raastamalla pikkuisen muskottipähkinää.\nSitten kaadoin vuokaan pussillisen (400 g) makaroneja, pienen (500 g) karkeaksi raastetun kukkakaalin ja valkokastikkeen ja sekoitin. Lopuksi ripottelin pinnalle pikkuisen juustoraastetta ja leivänmurut leikkuulaudalta.\nPaistoin 200-asteisessa uunissa noin 40 minuuttia, kunnes pinta ruskettui kauniisti ja makaronit kypsyivät. Pöydässä seurana oli vihreää salaattia ja suolaista mysliä. #keittiössänyt #talviruokaa #makaronilaatikko #macncheese"\n"Terveisiä laskiaissunnuntaista: hernekeitto on hautunut uunissa aamusta asti, ja juureen tehty (!) pullataikina kohoaa laiskasti mikrossa. Katsotaan miten käy! #keittiössänyt #laskiainen #hernekeittopäivä"\n"No siinä se nyt on, juuripulla. Olisi voinut kohottaa kauemminkin, mutta ilta tuli vastaan eikä viisivuotias enää voinut odottaa hetkeäkään, enkä kyllä minäkään. Oikein kelvollisia niistä silti tuli. Ei voi kuin hämmästellä, mihin kaikkeen vehnäjuuri taipuu, saa myös runebergintorttumiehen syömään yhden laskiaispullan :) #keittiössänyt #laskiainen #juuripulla"\n"Pannukakkua maanantaihinne, olkaat hyvät. @jonna_suolaajahunajaa kertoi kerran tekevänsä pannukakun ruskistetusta voista. Asiaa hetken mietittyäni tajusin, että niinhän oma äitini tekee: laittaa pellin voin kanssa uuniin kuumenemaan, ennen kuin kaataa sille taikinan. Sitten päätin kokeilla ja voi, pannarista tuli todella vielä parempaa. "Äiti, tämä pannukakku on jotenkin ihan hirmuisen hyvää", komppasi viisivuotiaskin! #keittiössänyt #pannukakku #pannaria"\n"Myslintekopäivä. #keittiössänyt #pikkunaatti #mysliä #kuivakaappihaaste"\n"Mies tyhjensi vihanneskaupan alelaarin tomaateista, jotka pääsivät yöksi saunomaan. #keittiössänyt #uunitomaatit #aamiaishommia"\n"En ole taas hetkeen muistanut hehkuttaa uunifetaa, joten korjataanpas asia! Tällä kertaa iki-ihanan fenkolin seurassa! Eli runsas vartti 200-asteisessa uunissa, ja tuo kirpeä, kovakin juusto muuntuu pehmeän lempeäksi. Kannattaa kokeilla! #keittiössänyt #uunifeta #gastronaatti2"\n"Tämä se on yksi ihanimmista kukkakaaliruoista, jota on näköjään saatava talvellakin: paloittele kilon kokoinen kukkakaali suunnilleen samankokoisiksi paloiksi, myös kanta ja lehdet, ja levitä uunipellille leivinpaperin päälle. Sekoita kulhossa 1/2 dl oliiviöljyä, 3 rkl karkeaa Dijon-sinappia, 1/2 tl suolaa ja 1/4 tl mustapippuria. Hulauta öljyseos pellille kukkakaalien päälle ja pyörittele palat öljyssä käsin. Paahda 200-asteisen uunin keskitasolla noin 20 minuuttia, kunnes kukkakaalit ovat napakan kypsiä. Yritä olla syömättä suoraan pelliltä. #keittiössänyt #kukkakaalirakkautta"\n"Taasko se teki mysliä, ehkä mietit. Juu niin tein, mutta tämäpä ei ole mitä tahansa mysliä vaan suolaista mysliä!\nViime syksynä törmäsin useammassakin ulkomaisessa ruokablogissa ruokiin, joiden päälle oli ripoteltu suolaista mysliä ja en voinut kuin hämmästellä, etten ollut keksinyt tätä itse, vaikka melkoinen ripottelijanainen olenkin. Vasta kuitenkin #kuivakaappihaaste sai tarttumaan toimeen.\nSekoitin isossa kulhossa ruokalusikallisen Dijon-sinappia, 3/4 dl oliiviöljyä, 1 tl kuivattua timjamia ja 1 tl suolaa. Lisäsin 5 dl kaurahiutaleita, 2 dl auringonkukansiemeniä, 1 dl seesaminsiemeniä, 1 dl pellavansiemeniä ja 1 dl kurpitsansiemeniä. Rutistelin mausteet tasaisesti kuiviin aineisiin ja levitin seoksen uunipellille leivinpaperin päälle. Paahdoin mysliä 175-asteisessa uunissa runsaat puoli tuntia, kunnes se kuivui.\nTätä on nyt kiva ripotella salaatteihin, risottoihin, keittoihin tai napsia ihan sellaisenaan. Mies toki jo ehti sekoittaa tämän makeaan versioon ja lusikoi lasten iltajogurtin päälle...\n"Olemme palanneet kukkakaalihairahduksen jälkeen takaisin ruotuun. #keittiössänyt #perunahulluus"\n"Kuhafileet kävivät pikaisesti uunissa ja saivat sitten päälleen fenkolin töyhtöjä. #keittiössänyt #uunikalaa #viikonloppu #gastronaatti"\n"Viikonlopun kuumeenkarkoitusjuoma valmistuu tässä: mustikoita, mansikoita, mustaherukoita ja banaania pakastimesta, oman mökin omenamehua ruokakomerosta. #keittiössänyt"\n2.2.2018 07:30 Tommi K\tIsyyspakkaus\nTällä viikolla Rouvan Instagram-keittiössä on muun muassa aloitettu #kuivakaappihaaste eli kuivakaapin epämääräisten pussien tyhjennysprojekti ja valmistettu moussakaa aiemmin paahtamistani munakoisoviipaleista. Mutta katsopas mikä tässä alla ensimmäisenä on! Jos Gastronaatti 2:n omenapiirakka oli hyvää, tämä päärynä-suklaakakku on vielä aivan toisesta ulottuvuudestaaaaaahhh.....\n"Alkuviikon päärynä-suklaakakun ohjetta kyseltiin, joten tässä se tulee, olkaat hyvät. (Saatte katsella nyt samaa kuvaa, sillä kakku syötiin ennen kuin sitä ehdittiin ikuistaa enempää.)\nVaahdotin 100 g pehmeää voita ja 1,5 dl sokeria sähkövatkaimella. Lisäsin yhden kananmunan ja vaahdotin. Seuraavaksi taikinaan tuli 1 tl leivinjauhetta, 3 rkl kaakaojauhetta ja 1,5 dl mantelijauhoa, jota ilman on vaikea nykyisin leipoa mitään. Lopuksi lisäsin taikinaan 2 dl vehnäjauhoja ja 1 dl turkkilaista jogurttia vuorotellen parissa erässä ja sekoitin mahdollisimman vähän. Levitin taikinan leipävuokaan leivinpaperin päälle.\nLopuksi pesin ja kuorin yhden jättimäisen päärynän. Leikkasin sen pitkittäin neljään osaan, poistin siemenkodat ja viipaloin. Levitin viipaleet kakun pinnalle.\nPaistoin kakkua 175-asteisen uunin keskitasolla noin puoli tuntia. Tämä kakku jäi hiukan taikinaiseksi keskeltä, mikä oli ihanaa, mutta paista ihmeessä hetki pidempään jos haluat.\n#keittiössänyt #päärynäkakku #instaresepti #food52 #pearcake #f52grams"\n"Päätin näin alkuvuoden kunniaksi haastaa itseni käyttämään kaikenlaisia kuivakaapin epämääräisyyksiä, ja tässä iloksesi haasteen ensimmäinen osa. Löysin vajaan pussillisen orzo-jyväpastaa ja nakkasin sen kasviskeiton joukkoon kiehumaan. Lopputulos ei nyt ole erityisen näyttävä, mutta oikein kiva patamainen rakenne pastasta keittoon syntyi.\nOnko joku muu mukana? #keittiössänyt #kuivakaappihaaste"\n"Voi minkä vastaanoton #kuivakaappihaaste sai! Mahtavaa, tervetuloa kaikki mukaan <3 Jatkoin omaa haastettani tekemällä mysliä, tai siis hienommin sanottuna granolaa, kaikenlaista siemenpussin jämistä: sekoitin kulhossa 5 dl kaurahiutaleita, 1/2 dl ruokosokeria, 2 tl kanelia, 2 dl auringonkukansiemeniä, 1 dl seesaminsiemeniä, 1 dl pellavansiemeniä ja 2 dl joululta jääneitä mantelilastuja, vaikka epäilinkin niiden kärähtävän uunissa (näin ei käynyt). Lisäsin 1/2 dl rypsiöljyä ja 3/4 dl vettä ja puristelin seosta käsin, jotta kosteus levisi tasaisesti. Lopuksi levitin seoksen tasaisesti uunipellille leivinpaperin päälle ja paahdoin 175-asteisen uunin keskitasolla runsaan puoli tuntia, sekoittaen useamman kerran, muutaman minuutin välein, jotta mysli kuivuisi ja paahtuisi, ei palaisi. Helppoa ja niin kovin hyvää jogurtin päällä. Ja kaikkea voi vaihdella. Osan siemenistä voi korvata pähkinöillä, tai pähkinöitä voi vain lisätä siementen päälle, jolloin mysli on ihanan sattumaista. Leseet sopivat hyvin kaurahiutaleiden jatkeeksi. Sokeri voi olla hunajaa, kaneli vaniljaa ja kardemummaa. Mysli maistuu jogurtin kanssa, mutta kaikkein tyydyttävintä on nakata muutama tyhjä paperipussi roskikseen :) #keittiössänyt #mysli #diymysli #jämägranola"\n"Koska toissa viikonlopun punajuurilasagnen ohjetta kyseltiin, kas tässä se tulee, olkaat hyvät!\nTein ensin tomaattikastikkeen: hienonsin kaksi sipulia, yhden varsisellerin varren, kaksi pienehköä porkkanaa ja kolme valkosipulinkynttä. Kuullotin kasviksia kattilassa oliiviöljyssä muutaman minuutin, lisäsin purkillisen tomaattimurskaa, tomaattimurskapurkillisen vettä, muutaman risun puutarhamökin timjamia, muutaman kierroksen mustapippuria myllystä ja kaksi teelusikallista sokeria ja hauduttelin pienellä lämmöllä lähes tunnin. Lopuksi lisäsin kastikkeeseen kaksi (aiemmin) keitettyä punajuurta karkeana raasteena ja teelusikallisen suolaa.\nTomaattikastikkeen hautuessa tein juustokastikkeen: sulatin kattilassa 50 g voita ja lisäsin 3/4 dl vehnäjauhoja. Paistoin jauhoja muutaman minuutin miedolla lämmöllä kierrevatkaimella koko ajan sekoittaen ja lisäsin sitten 8 dl maitoa tilkka kerrallaan koko ajan kiihkeästi sekoittaen. Keitin kastiketta muutaman minuutin, niin että se paksuuntui, ja lisäsin lopuksi joukkoon 3 dl raastettua juustoa, 1/2 tl suolaa, pari kierrosta valkopippuria myllystä ja ihan vähän raastettua muskottipähkinää.\nLopuksi kokosin lasagnen vuokaan: kauhoin pohjalle ensin tomaattikastiketta, sitten juustokastiketta ja seuraavaksi kerroksen lasagnelevyjä. Toistin neljä kerrosta, viimeiseksi jäi kerrokset tomaatti- ja juustokastiketta. Ihan lopuksi revin lasagnen pinnalle pallon mozzarellaa, työnsin vuoan 200-asteiseen uuniin puoleksi tunniksi ja heittäydyin sohvalle pötköttelemään, muu perhe oli vielä silloin junassa tulossa Keski-Suomesta.\n#instaresepti #punajuurilasagne #keittiössänyt #talviruokaa"\n"Tämä annos ei sijoittuisi kovin korkealle ruokalajien kauneuskilpailuissa, mutta minkä se ulkonäössä häviää, maussa voittaa. Tein viime kesänä oman mökin yrteistä kaikenlaisia öljyjä, jotka pakastin. Niissä sitten uitan milloin mitäkin, kuten esimerkiksi keitettyjä perunoita. Lisään ne öljyyn kuumina, jolloin perunat oikein imaisevat maut sisäänsä. #keittiössänyt #perunasalaatti #yrttikylpy"\n"Mies oli jättänyt jääkaappiin paahdettuja munakoisoviipaleita, joten siitä se moussaka-ajatus sitten lähti. Toki sain syödä tätä ihan itsekseni, koska perheeseemme kuuluu todennäköisesti maailmankaikkeuden ainoa taapero, joka vihaa perunaa... #keittiössänyt #moussaka #viikonloppuruokaa"\n"Aamiaista sohvalla, vaikka eihän meillä syödä sohvalla :D #keittiössänyt #aamiaishommia"\n"Puolet perheestä on Keski-Suomessa, joten olen saanut viettää viikonloppua kahdestaan pienen automiehen kanssa. Surautin meille sauvasekoittimella aamupalaksi pienet fruitiet veriappelsiinipaloista ja pakastemansikoista, mausteena pikkuisen tuoretta inkivääriä ja limettimehua. #keittiössänyt #veriappelsiinihulluus #mininaatti"\n"Tasan vuosi sitten esittelin täällä @vatsasekaisinkilinkolin'ilta saamani vehnäjuuren ja kyselin, pitäisikö sille keksiä nimi. No, juuri on edelleen nimetön mutta muuten varsin hyvinvoiva joulun kauhunhetkistä huolimatta.\nEn olisi vuosi sitten ikinä uskonut, miten hyvää leipää on mahdollista saada ihan tavallisessa kotikeittiössä. Jokainen vuoden aikana leivottu leipä ei ole ollut täydellisen kohonnut, mutta jokainen on silti maistunut ja tullut syödyksi, toisin kuin joskus muinoin leivotut epäonniset pataleivät. Parhaimmillaan juurileivät ovat olleet ällistyttävän hyviä.\nHyvää syntymäpäivää ja eritoten pitkää ikää Juuri, toivottavasti pysymme yhdessä!\n14.1.2018 19:40 Tommi K\tIsyyspakkaus\nRuokavuosi on vaihtunut, veriappelsiinikausi alkanut ja persimonit löytäneet tiensä suomalaisille hedelmätarjottimille. Itse ilahdutin perhettäni eilen paistamalla ison kasan pinaattilettuja *), joten tänään nautimme niitä vielä täytettynäkin! Mitä muuta kiinnostavaa Rouvan Instagramiin on päätynyt viime viikkoina?\n"Mies paistoi myöhäiseksi lounaaksi läjän pinaattilettuja! #keittiössänyt #pinaattiletut #lauantairuokaa"\n"Miehen paistama pinaattilettupino oli sen verran vaikuttava, että siitä riitti myös täksi päiväksi: Paistoin pannulla täytteen sipulista, paprikasta ja omin kätösin kesällä poimituista kantarelleista ja maustoin sen suolalla, pippurilla ja ranskankermalla. Lusikoin täytteen lettujen päälle, kääräisin letut rullalle, ladoin vuokaan ja ripottelin pinnalle vähän juustoraastetta. Vartti 200-asteisessa uunissa ja... Nam! #keittiössänyt #yhälettuja #metamorfoosi"\n"Kermatoffeiden ohjetta kyseltiin, joten tässä se nyt tulee, olkaat hyvät!\nKaadoin paksupohjaiseen kattilaan 5 dl kermaa, 3 dl sokeria, 1 dl glukoosisiirappia, 1 tl vaniljajauhetta ja 1/2 tl suolaa. Sekoitin kierrevatkaimella, nostin levylle ja aloin kuumentaa miedolla lämmöllä. Keitin seosta koko ajan sekoitellen vajaa puoli tuntia, siis aika pitkän aikaa, siihen asti, kunnes se sakeutui ja alkoi irrota massana kattilan reunoista. Asian voi varmistaa myös tipauttamalla seosta kylmään veteen lasiin: jos seoksen pystyy muotoilemaan palloksi, toffee on valmista, jos ei, pitää vielä keittää lisää. (No, jos sattuisi käymään niin, että lopettaa liian aikaisin, toffee ei kovetu huoneenlämmössä, mutta ei hätää, sen voi sitten napostella suoraan jääkaapista :))\nLopuksi kaadoin kuuman seoksen leivinpaperilla vuorattuun vuokaan (30 x 21 cm) ja tasoitin lusikalla. Annoin kovettua huoneenlämmössä seuraavaan päivään, leikkasin palasiksi ja käärin papereihin. Satsi on aika riittoisa, yhdestä levystä saa soman paketin useammalle. Toivottavasti tykkäätte! #keittiössänyt #kermatoffee"\n"Tämä kuva on viime viikonlopulta, kun mies pelasti vihanneskaupan alelaarista pussillisen suippopaprikoita. Tein niistä vuoallisen täytettyjä paprikoita, tuota harmillisen aliarvostettua, tylsäksikin moitittua kasvisruokaa. Meillä niistä kyllä tykätään kovasti. Tällä kertaa täytteessä oli sipulia, varsiselleriä, paprikaa, linssejä, riisiä, suolaa, pippuria ja lopuksi vähän emmentaalijuustoa. Hetki uunissa ja sitten suuhun. #täytetytpaprikat #eimitääntylsää #keittiössänyt"\n"Vahvaa salaattirakkautta just nyt: päärynää, (aiemmin uunissa) paahdettuja saksanpähkinöitä, Peltola Blue -sinihomejuustoa, vuonankaalia ja (vähän turhan hitaasti irrotettavia) granaattiomenansiemeniä, kastikkeena loraus oliiviöljyä ja sitruunaa. #keittiössänyt #talvisalaatti"\n"!!!!!!!!!!!!! #keittiössänyt #veriappelsiini #tämäihanasesonki #vihdoin"\n"Keittiötaidetta matkalla uuniin, eli miltei viikon kokkaustauon jälkeen innostuin tekemään punajuurilasagnea kotiin palaavalle perheelle <3 #keittiössänyt"\n"Tein tarkoituksella eilen liikaa lasagnen juustokastikketta, jotta saisin tehdä tänään kakkosaamupalaksi Croque Madamet. Leipien mausteena sipaisu dijonsinappia, välissä rosmariinilla maustettua karamellisoitunutta sipulia ja paistettuja herkkusieniä sekä tietenkin muhkeasti valkokastiketta, johon oli sulatettu cheddarjuustoa. Toiset leivät kansiksi, loput kastikkeet pinnalle ja sitten vielä 200-asteiseen uuniin vartiksi. Päälle paistoin vielä kananmunat. Sunnuntait <3 #keittiössänyt #aamupalahommia #juurileipä"\n"Luin jostain ulkomaisesta ruokatrendianalyysistä, että tänä vuonna on aika heittää avokadoleivät mäkeen. Ajattelin kuitenkin jatkaa ihan niin kuin ennenkin, eli voilà, alkuvuoden lyhyt avokadoleipäkauteni alkaa än yy tee nyt! #keittiössänyt #aamiaishommia #avokadohulluus"\n"Salaattirakkautta just nyt, osa 2: persimoni-mozzarella! @pipsahurmerinta'n ja @merituulivantsi'n illallisella tarjottiin tätä makuparia, ja siitä se ajatus sitten lähti, joskin simppelimpänä versiona, kun en muistanut alkuperäisen salaatin raaka-aineita. Eli kypsä persimoni siivuiksi, päälle mozzarellaa, oliiviöljyä, suolaa, mustapippuria ja (aiemmin uunissa) paahdettuja kurpitsansiemeniä. Mahdottoman hyvää näinkin! #keittiössänyt #talvisalaatti"\n"Pähkinägranolasta puuttuvat tällä kertaa lähes tyystin ne pähkinät, mutta ei se mitään, laitetaan kaksi teelusikallista kanelia ja käännetään huomio toiseen suuntaan... #keittiössänyt #myslihommia"\n"#paahtajanainen täällä taas terve! Paloittelin parsakaalit varsineen (paras osa!) suunnilleen samankokoisiksi paloiksi, pyörittelin pellillä oliiviöljyssä, suolassa ja mustapippurissa ja paahdoin 175-asteisessa uunissa parikymmentä minuuttia. Lopuksi raastoin vielä pinnalle parmesaania. Nämä saattaa sitten napsia suoraan pelliltä. #keittiössänyt"\n"Feta pääsi taas uuniin, tällä kertaa appelsiinien ja viimeisen sipulin kanssa <3 #keittiössänyt #uunifeta #appelsiinihulluus"\n*) Hyvät pinaattiletut syntyivät tällä reseptillä: litra kevytmaitoa + 4 kananmunaa + 2 dl ruisjauhoja + 3 dl vehnäjauhoja + 400 g pakastepinaattia + 1,5 tl suolaa + ripaus mustapippuria + hyppysellinen muskottipähkinää. Kaikki ainekset sekaisin, ja annetaan jauhojen turvota noin vartti ennen paistamista.\nÄitienpäivä (6), amsterdam (8), Angry Birds (7), Arjen ruokavinkit (10), Arjen ruokavinkkejä (18), arkiruoka (15), askartelu (5), autoilu (6), Baletti (6), bändi (8), bloggaaminen (18), Broadway (12), brunssi (21), disney (8), elokuvat (18), Frozen (9), Gastronaatti (52), Gastronaatti 2 (14), hampurilainen (12), Helsinki (137), Herttoniemen siirtolapuutarha (10), HKT (6), hoitovapaa (11), höpsöä (20), hyttyset (5), isänpäivä (9), isyys (15), italia (19), Ja sitten lapseni sanoi että (53), jäätelö (5), joulu (42), joululahjat (8), jouluruoat (6), juhannus (10), juhlat (8), Jyväskylä (16), kaali (5), Kahvi (5), kahvilat (5), kakku (7), kananmuna (7), kansallisbaletti (6), kansallisooppera (5), kantoreppu (6), Kasvihuone (7), kasvisruoka (17), kätilöopisto (5), keittiö (6), Kesä (7), kesäkurpitsa (7), kesäloma (37), kesämökki (34), kirjat (24), kirpputorit (5), koira (17), Koti (18), kotimaanmatkat (19), lapsen suusta (5), lapset (5), lastenhuone (12), lastenklinikka (5), Lastenvaatteet (15), lastenvaunut (6), Lego (5), leikkipuisto (8), leipä (7), leivonnaiset (20), leivonta (9), lelut (17), liikunta (9), Linnanmäki (11), lounas kaupungilla (11), Luistelu (6), lukeminen (8), maalla (6), maito (6), matkat (46), Matkustaminen (9), mikkeli (6), museot (17), musiikki (19), musikaalit (13), Muumit (7), Netflix (9), New York (84), nukkuminen (20), NYC (41), Ooppera (11), pääsiäinen (8), päiväkoti (25), päiväunet (6), piparkakkutalo (6), piparkakut (6), pizza (9), Poika (12), Porvoo (5), puhe (11), punajuuri (6), puutarhamökki (51), pyöräily (12), raskaus (15), ravintola (5), ravintolat (182), Remontointi (13), remontti (26), remonttikonsultti (13), resepti (11), Rovio (13), ruoka (24), ruokaohje (104), Sense of Silence (7), Siirtolapuutarha (25), sisustus (36), suklaa (5), synnytys (10), syntymä (6), syntymäpäivä (25), syöminen (8), taapero (36), Tallinna (15), talvi (5), Tampere (12), tanssi (7), tapahtumat (7), Taste of Helsinki (17), Teatteri (11), televisio (13), tokio (10), toscana (9), Turku (6), tv (15), Työt (16), uiminen (5), uusivuosi (7), Vaatteet (10), Valokuvaus (9), vauva (47), vauva-arki (15), vauvanhoito (7), vauvanruoka (5), Vauvantarvikkeet (17)


Yamaha DT 70cc 50 cm³ 2008 - Sastamala - Mopo - Nettimoto\nTästä hyvin vetävä detsi myyntiin Huolloista vähän: Mäntä, petilaakerit, tiivistesarja, ja kaikki kuluneet stefat vaihdettu Osia mitä vaihdettu minun aikana Alipainehana Gripit Pikakaasukahva Ilmanputsari Imukaula Ledbar Tekniikkana toimii 70cc airsal 21mm dellorto Malossin hiilikuituläpät Voca rookie 50/70 Välit 15-58 Mukaan tulee myös paljon osaa mm. Vakio putki, enox paisari, leovince änkkä, toimiva mittari!!, Vielä käyttämättömät talvirenkaat. Jotain jäi varmasti kertomatta joten rohkeasti sitten kysymään lisää Hinnassa vähän tinkivaraa. Parhaiten saa kiinni laittamalla viestiä. Vaihdossa voi ehdottaa 2t kevareita. Välirahaa on\nVaihdossa voi ehdottaa 2t kevareita. Välirahaa on Piilota »\nNettimoto ID 2611970